Wêreld deur groot aardbewings geskud | Maroela Media
Beskadigde huis in Nicaragua
‘n Sterk skudding van M6,1 wat tien kilometer van Valle San Francisco in Nicaragua voorgekom het, is deur ‘n nog sterker een van M6,6 sowat 11 kilometer van Nandaime, ook in Nicaragua gevolg. Minstens een persoon is dood, en sowat 300 mense is beseer, terwyl groot skade aan onder meer huise aangemeld is.
By Iquique in Chili, waar ‘n bielie van M8,2 onlangs voorgekom het, kom steeds naskokke van sterker as M6 voor.
Ander interessante aardbewings is een van M4,8 in Frankryk, en ‘n reeks kleiner skuddings in Oklahoma, VSA. Die Oklahoma-skuddings word met aardgas-boorwerkpraktyke in verband gebring. Ligte skuddings kom steeds in die Yellowstone Nasionale Park voor, wat volgens bydraes in die sosiale media daarop dui dat die Yellowstone Supervulkaan uit sy slaap van 600 000 jaar aan die ontwaak is. Wetenskaplikes betwis dit egter.
Bronne: USGS, AP
Diamant vir R210 000 verkoop wat tiener in park optel
Seine ís van vermiste vliegtuig – Australiese premier